Република Србија

Општина Крупањ

Општинска управа

* ГРАЂЕВИНСКА ИНСПЕКЦИЈА -

Број: Сл/2022

22.03.2022. године

К р у п а њ

ОПШТИНСКА УПРАВА

К р у п а њ

- Шефу Одсека за инспекцијске послове -

Предмет: Достава извештаја о раду грађевинског инспектора

за 2021. годину.

У овом извештајном периоду грађевински инспекцијски надзор уређен је и вршен пре свега у складу са Законом о планирању и изградњи („Сл. гл. РС“ бр. 72/2009...9/2020) кроз поглавље надзор којим су прописана права, дужности и овлашћења грађевинског инспектора а затим Законом о становању и одржавању зграда (“Сл. гл. РС“ бр. 104/2016) у поглављу надзор-права и обавезе грађевинског инспектора и дужности грађевинског инспектора, све у непосредној вези са Законом о инспекцијском надзору („Сл. гл. РС“ бр. 36/2015 ... 95/2018), Законом о озакоњењу објеката („Сл. гл. РС“ број 96/2015) и другим подзаконским актима (правилницима и одлукама), према годишњем плану инспекцијског надзора за 2021. годину.

Инспекцијски надзор у овом периоду био је испуњен највише надзором над грађењем објеката са прописаним актима за грађење и предузимању прописаних мера пре свега према нерегистрованим субјектима (инвеститорима који граде без потребних аката (грађевинска дозвола и решење о одобрењу за извођење радова) за грађење односно извођење радова, како по пријавама и др. поднесцима тако и по службеној дужности, а потом и вршењем два законом обавезна инспекцијска надзора, по кроз ЦИС обједињене процедуре добијеним обавештењима од надлежног органа о извршеном подношењу пријава извођача радова о завршетку изградње темеља објеката и завршетку објеката у конструктивном смислу, са садржином надзора утврђеној одговарајућим контролним листама грађевинске инспекције КЛ-003\_03 и КЛ-004\_03, које су током године обновљене и проширене и као такве објављене на интернет страници Општине Крупањ. У овом извештајном периоду урађен је план рада ове инспекције за наредну 2022. годину при чијој изради су коришћена искуства из извештајне године и на који је добијена сагласност републичке грађевинске инспекције и исти је такође објављен на интернет страници Општинске управе.

Током извештајног периода спроведена су и два управна извршења принудним рушењем незаконито изграђених објеката, са свим организационим активностима које су потребне за спровођење истих и са одлукама о трошковима извршења и наплатом извршења од извршеника.

Грађевински инспекцијски надзор је обављан на садржан, свеобухатан и ефикасан начин и током вршења истог остварена је конструктивна сарадња са колегама из околних градова и општина и колегама из републичке грађевинске инспекције а у организацији Сталне конференције градова и општина узео сам учешће у вебинару чији су медијатори биле две колегинице републички грађевински инспектори у коме сам имао активно и од стране организатора и колегиница запажено учешће (постављеним питањима и коментарима).

Због учињеног кривичног дела грађење без грађевинске дозволе, наставка грађења након обуставе грађења и на затвореном градилишту поднето је 5 кривичних пријава, а у случају одступања од аката за градњу донета су решења о обустави радова и измени прибављених аката за грађење у законом прописаним роковима.

Грађевински инспектор

Милан Лукић