ИЗВЕШТАЈ О РАДУ ТУРИСТИЧКОГ ИНСПЕКРОРА ЗА 2021 ГОДИНИ

На основу чл. 44. Закона о инспекцијском надзору, туристичка инспекција - Одељења за инспекцијске, стамбено комуналне, имовинско правне послове и урбанизам, Општинске управе општине Крупањ доноси Извештај о раду за 2021. годину.

**Прописи из надлежности туристичке инспекције**

Правни основ: Законски основ:1.Закон о туризму (“Службени гласник РС”,број36/2009, 88/2010, 99/2011-др.закони 93/2012 и 84/2015.), 2. Закон о инспекцијском надзору ("Службени гласникРС",бр.36/2015), 3.Закон о општем управном поступку ("Службени гласник РС",бр.33/97 и 18/2016) 4. Закон о прекршајима ("Службени гласник РС",бр.65/2013 и 13/2016) Подзаконски акти • Одлука о боравишној такси на територији општине Крупањ („Службени лист општина Крупањ бр. 39/2019);

Надлежност туристичке инспекције

У складу са Законом о туризму ("Службени гласник РС",бр.36/2009,88/2010, 99/2011- др. закон,93/2012 и 84/2015) овлашћена туристичка инспекција општинске управе Крупањ врши поверене послове инспекцијскoг надзорa, односно инспекцијски надзор над применом дела Закона и других прописа који се односи на: • обављање угоститељске делатности од стране правног лица, привредног друштва, предузетника или огранка страног правног лица, као и физичког лица у становима, собама и кућама, за које није издато решење о разврставању у категорију; 5 • обављање угоститељске делатности од стране правног лица, привредног друштва, предузетника или огранка страног правног лица, као и физичког лица у објектима домаће радиности, сеоском туристичком домаћинству и хостелу ако гости нису евидентирани, односно пријављени у складу са овим законом; • обављање угоститељске делатности од стране физичког лица у објектима домаће радиности и сеоском туристичком домаћинству, а није закључен уговор из члана 74. став 1. овог закона и члана 77. став 1. овог закона; • испуњеност прописаних услова и начина обављања угоститељске делатности у објектима домаће радиности, сеоском туристичком домаћинству и хостелу; • испуњеност минимално техничких услова и стандарда у објектима домаће радиности (собама, апартманима, кућама) и сеоском туристичком домаћинству; • испуњеност прописаних минимално техничких услова и начина обављања угоститељске делатности у угоститељсом објекту врста хостел; • наплату и уплату боравишне таксе

. **Извршиоци и организација**

Послове инспекцијског надзора у извештајном периоду обављао је 1 (један) туристички инспектор.

Туристички инспектор спроводи инспекцијски надзор над целом територијом Општине Крупањ.

**Општи показатељи**

Туристичка инспекција општине Круопањ у 2021.години је имала инспекцијски надзор Инспектор је наведеном периоду обављао и друге послове по налогу начелника Општинске управе општине Крупањ .

У својим редовним активностима туристички инспектор је извршио 10 ванредних инспекцијских надзора.

Такође током 2021.године туристички инспектор је вршио и контролу радног времена угоститељских објеката и поштовања епидемиолошких мера у циљу сузбијања и спречавања ширења заразне болести Covid-19.

1. **Координација инспекцијског надзора**

У поступцима редовних или ванредних инспекцијских надзора,Комунални инспектор, учествовао је у заједничким инспекцијским контролама са републичком водопривредном инспекцијом и инспекцијом за заштиту животне средине.

Такође комунални инспектор наглашава веома добру сарадњу са ПС Крупањ.

Како би се постигла ефикаснија сарадња и координација инспекцијских органа, бржа и максимална међусобна информисаност, синхронизација акција и ефикасност у предузимању мера, неопходна је електронска повезаност са свим инспекцијама и другим службама и институцијама у наредном периоду кроз обједињени систем е-управе.Такође је неопходно доношење подзаконскох аката

(Одлука) са јасним разграничењем надлежности инспекција.

1. **Кадровски, материјални и технички ресурси**

Туриситчка инспекција је сходно броју извршилаца (1) успевала да постигне покривеност територије општине Крупању погледу вршења послова из свог надзора.

Од материјалних ресурса за потребе комуналног инспектора потребно је обезбедити лап топ као и торбу за ношење на терен одлука , записника и др

1. **Притужбе на рад инспекције**

У 2020.години на рад и поступање туристичког инспектора није било примедби

Туристички инспектор у 2021. године није имао обуке нити едукације, иако је то захтевала примена нових закона (Закона о општем управном поступку (Сл.гласник.РС.бр.18/16.) и Закона о становању и одржавању зграда ( Сл.гласник РС..бр.104/2016) .

.

1. **Коришћење података из информационог система**

Туристички инспектор је у свом раду за потребе инспекцијског надзора користили информационе податке Агенције за привредне регистре.

НАПОИМЕНА: Туристички инспектор Општинске управе општине Крупањ је почео са радом у месецу октобру 2021. године.

ТУРИСТИЧКИ ИНСПЕКТОР

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Дарко Василић